# lav4eРЕПУБЛИКА БЪЛГАРИЯ

# Министерство на земеделието, храните и горите

# Областна дирекция “Земеделие” - Хасково

**ОДОБРЯВАМ:**

**/ДЕСИСЛАВА ТАНЕВА/**

**Министър на земеделието, храните и горите**

**П Р О Т О К О Л № 2**

от 07.01.2020 год.

от заседание на тръжна комисия, определена със заповед № РД-07-25/ 30.12.2019 год.

на Директора на Областна дирекция „Земеделие” - Хасково

Днес, 07.01.2020 год. от 14.30 часа, в сградата на Областна дирекция “Земеделие” - Хасково, пл. „Свобода” № 5, ет.3, на основание чл. 56л, ал. 6 от Правилника за прилагане на Закона за собствеността и ползването на земеделските земи /ППЗСПЗЗ/, назначената със заповед № РД-07-25/ 30.12.2019 год. на Директора на Областна дирекция “Земеделие” – Хасково комисия в състав:

Председател: Валентина Делчева – директор на Д-я „АПФСДЧР” в ОД „Земеделие” - Хасково

Секретар: Радосвета Демирева – главен юрисконсулт в ОД „Земеделие” - Хасково

Членове: Мария Борисова – главен експерт в ГД „АР“ в ОД „Земеделие” - Хасково

се събра във връзка с провеждането на първа тръжна процедура с тайно наддаване за придобиване право на собственост по реда на чл. 27, ал. 8 от ЗСПЗЗ на недвижими имоти - частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, както следва:

|  |  |  |  |  |  |  |
| --- | --- | --- | --- | --- | --- | --- |
| № | Стопански двор,  землище, община | № на имот | площ на  имота  кв. м. | съседи:  № на ПИ/ УПИ | начална  тръжна цена /лева/ | депозит  /лева/ |
| 1. | Стопански двор  с. Черногорово,  общ. Димитровград | УПИ X, кв. 52  по ПУП на  с. Черногорово,  общ. Димитровград | 1988.12 | УПИ VIII, кв. 52  УПИ IX, кв. 52  улица  улица | 5 606,00 | 560,60 |
| 2. | Стопански двор  с. Радиево,  общ. Димитровград | ПИ 61368.49.2  по КККР на  с. Радиево,  общ. Димитровград | 3164.00 | ПИ 61368.138.511  ПИ 61368.49.505  ПИ 61368.49.22  ПИ 61368.49.8 | 16 023,00 | 1 602,30 |

Тръжната процедура, на основание чл.27, ал.8 от ЗСПЗЗ, чл.56з, ал.1, изречение второ от ППЗСПЗЗ, заповед № РД 46-216/ 22.05.2019 год. на Министъра на земеделието, храните и горите и писмо с изх. № АО-2388/ 01.02.2019 год. на Министерство на земеделието, храните и горите, във връзка с изразено съгласие за започване на тръжна процедура за продажба на имоти частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, е открита със заповед № ПО-03-28/ 22.11.2019 год. на Директора на ОД „Земеделие“ – Хасково, публикувана във в-к „Марица“, брой 274 (9089) от 25.11.2019 год., обявена на интернет страницата на Дирекцията и на МЗХГ.

Съгласно т.2 от заповед № ПО-03-28/ 22.11.2019 год. на Директора на ОД „Земеделие“ – Хасково, право на участие в търга имат само собствениците на имоти в границите на стопанския двор, съседни на имота – предмет на търга. (чл.27, ал.8, изр. второ от ЗСПЗЗ). Включването на имотите в заповедта за откриване на тръжната процедура е направено в резултат от извършена служебна проверка относно наличието или не на повече от един съсед (физическо или юридическо лице) за всеки от имотите. Проверката е извършена от комисия, назначена със заповед № РД-07-23/ 18.11.2019 год. на Директора на ОД „Земеделие“ – Хасково. Резултатите от проверката са описани в протокол от 19.11.2019 год.

В определеният срок за подаване на документи за участие в търга (30 /тридесет/ календарни дни, считано от публикацията на заповедта в местен ежедневник - до 27.12.2019 год. ) в ОД „Земеделие“ – Хасково са постъпили 3 /три/ броя запечатани плика с ненарушена цялост. Подадените документи бяха разгледани по реда на постъпването им по входящия регистър на ОД „Земеделие“ - Хасково, както следва:

1. В плик с вх. № ПО-03-28-1/ 17.12.2019 год., подаден и вписан в регистъра в 14,39 часа, със заявление за участие в търга от „Венелина“ ЕООД, ЕИК \*\*\*\*\*\*\*\*\*\*\*\*, със седалище и адрес на управление: гр. Димитровград, представлявано от Т.Т.С., ЕГН \*\*\*\*\*\*\*\*\*\*, комисията констатира:

**за ПИ с идентификатор 61368.49.2 по КККР на с. Радиево, общ. Димитровград, с** площ 3 164,00 кв. м., находящ се в Стопански двор в землището на с. Радиево, има представени: заявление по образец, платежно нареждане/ вносна бележка за внесен депозит в размер на 1 602,30 лева, Декларация за предоставена информация по чл. 13 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО/(по образец) и копие на Договор № 23 за покупко- продажба на недвижим имот, държавна земя – частна собственост по чл.27, ал.6 от ЗСПЗЗ от 2015 год., доказващ, че дружеството-заявител е собственик на имот № 049022 по КВС на землище с. Радиево (ПИ с идентификатор 61368.49.22 по КККР на с. Радиево, общ. Димитровград), съседен на имота, обект на търга.

Комисията установи, че приложените документи отговарят на изискванията на чл. 56к от ППЗСПЗЗ – кандидатът се допуска до участие в търга.

Предложената от кандидата цена е в размер на 16 023,00 лева *(шестнадесет хиляди и двадесет и три лева)* при начална тръжна цена - 16 023,00 лева *(шестнадесет хиляди и двадесет и три лева).*

2. В плик с вх. № ПО-03-28-2/ 17.12.2019 год., подаден и вписан в регистъра в 14,41 часа със заявление за участие в търга от „Гьоков 48“ ЕООД, ЕИК \*\*\*\*\*\*\*\*\*\*\*\*\*\*, със седалище и адрес на управление: с. Радиево, представлявано от Б.И.Г., ЕГН \*\*\*\*\*\*\*\*\*\*, комисията констатира:

**за ПИ с идентификатор 61368.49.2 по КККР на с. Радиево, общ. Димитровград, с** площ 3 164,00 кв. м., находящ се в Стопански двор в землището на с. Радиево, има представени: заявление по образец, платежно нареждане/ вносна бележка за внесен депозит в размер на 1 602,30 лева, Декларация за предоставена информация по чл. 13 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО/(по образец) и копие на нотариален акт за покупко- продажба на недвижим имот от 2017 год., доказващ, че дружеството-заявител е собственик на ПИ с идентификатор 61368.49.8 по КККР на с. Радиево, общ. Димитровград, съседен на имота, обект на търга.

Комисията установи, че приложените документи отговарят на изискванията на чл. 56к от ППЗСПЗЗ – кандидатът се допуска до участие в търга.

Предложената от кандидата цена е в размер на 16 100,00 лева *(шестнадесет хиляди и сто лева)* при начална тръжна цена - 16 023,00 лева *(шестнадесет хиляди и двадесет и три лева).*

3. В плик с вх. № ПО-03-28-3/ 27.12.2019 год., подаден и вписан в регистъра в 16,37 часа със заявление за участие в търга от „Райчеви БГ“ ЕООД, ЕИК \*\*\*\*\*\*\*\*\*\*\*, със седалище и адрес на управление: гр. Хасково, представлявано от Г.Р.Н., ЕГН \*\*\*\*\*\*\*\*\*\*, комисията констатира:

**за УПИ X, кв. 52, по ПУП на с. Черногорово, общ. Димитровград, с** площ 1 988,12 кв. м., находящ се в Стопански двор в регулацията на с. Черногорово, има представени: заявление по образец, платежно нареждане/ вносна бележка за внесен депозит в размер на 565,00 лева, Декларация за предоставена информация по чл. 13 от Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО/(по образец), копие на Договор № 34 за покупко- продажба на недвижим имот, държавна земя – частна собственост по чл.27, ал.6 от ЗСПЗЗ от 2015 год., доказващ, че дружеството-заявител е собственик на УПИ IX, кв. 52, по ПУП на с. Черногорово, общ. Димитровград, съседен на имота, обект на търга и копие на нотариален акт за покупко- продажба на недвижим имот от 2013 год., доказващ, че дружеството-заявител е собственик на сграда, находяща се в УПИ IX, кв. 52, по ПУП на с. Черногорово, общ. Димитровград.

Комисията установи, че приложените документи отговарят на изискванията на чл. 56к от ППЗСПЗЗ – кандидатът се допуска до участие в търга.

Предложената от кандидата цена е в размер на 5 650,00 лева *(пет хиляди шестстотин и петдесет лева)* при начална тръжна цена – 5 606,00 лева *(пет хиляди шестстотин и шест лева).*

**Комисията класира кандидатите, както следва:**

**За ПИ с идентификатор 61368.49.2 по КККР на с. Радиево, общ. Димитровград, с** площ 3 164,00 кв. м., находящ се в Стопански двор в землището на с. Радиево, общ. Димитровград, обл. Хасково:

**На първо място** - „Гьоков 48“ ЕООД, ЕИК \*\*\*\*\*\*\*\*\*\*, със седалище и адрес на управление: с. Радиево, представлявано от Б.И.Г., ЕГН \*\*\*\*\*\*\*\*\*\*, с предложена цена - **16 100,00 лева** *(шестнадесет хиляди и сто лева).*

**На второ място** - „Венелина“ ЕООД, ЕИК \*\*\*\*\*\*\*\*\*\*, със седалище и адрес на управление: гр. Димитровград, представлявано от Т.Т.С., ЕГН \*\*\*\*\*\*\*\*\*\*\*, с предложена цена - **16 023,00 лева** *(шестнадесет хиляди и двадесет и три лева).*

**За УПИ X, кв. 52, по ПУП на с. Черногорово, общ. Димитровград, с** площ 1 988,12 кв. м., находящ се в Стопански двор в регулацията на с. Черногорово, общ. Димитровград, обл. Хасково:

**На първо място** - „Райчеви БГ“ ЕООД, ЕИК \*\*\*\*\*\*\*\*\*\*, със седалище и адрес на управление: гр. Хасково, представлявано от Г.Р.Н., ЕГН \*\*\*\*\*\*\*\*\*\*\*, с предложена цена - **5 650,00 лева** *(пет хиляди шестстотин и петдесет лева).*

Няма имоти за които няма определен купувач.

Настоящият протокол се състави в 2/два/ еднообразни екземпляра и ще се обяви на информационното табло в сградата на ОД „Земеделие” – Хасково и ще се публикува на интернет страницата на Дирекцията на 08.01.2020 год.

На основание чл.56м, ал.2 от ППЗСПЗЗ в 7-дневен срок от обявяването на протокола участниците в търга могат да направят писмени възражения до тръжната комисия.

ТРЪЖНА КОМИСИЯ:

Председател: ........../П/.............. Секретар:......./П/....................

/ Валентина Делчева/ / Радосвета Демирева /

Членове: .........../П/................

/ Мария Борисова /